E 1870 e teuas da vezañ kochu ar greun ha fermet e voe ivez da Gompagnunezh Butun an Orn evit lojañ butun enni.  E 1874 e tigasad libraeri gêr e nech an iliz. En iliz e voe digoret ar muze un nebeud amzer goude hag eno emañ-eñ atav hiziv an deiz.  Lakaet e voe ar vuhez er gouent da chom a-sav da vare an dispach bras ha troet ar batis e kazarn e-pad ur pennad.  Koshañ monumant zo e Montroulez eo ar gouent ha zo bremañ war roll ar monumanchoù  istorik abaoe 1983.  E 1895 e savad ur chochu e-kreiz ar blasenn evit digas ennañ marchad ar pesked a yoa kentoch e Marchad ar Pesked Kozh.  Gwechall, en tu all eus ar blasenn, ez oa ur ru, tiez a beb tu dezhi. Unan eus an tiez-se, un ostaleri he anv Le Pelican Royala roas e anv dar ru a raed Rue du Pelican anezhi da neuze. 